
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 98
                                                              din 28 aprilie 2021
privind abrogarea art. 2 din Hotărârea Consiliului Local Sighișoara nr. 197/26.11.2020, modificarea Anexei nr. 2 la Hotărârea Consiliului Local Sighișoara nr. 213/17.12.2020, abrogarea prevederilor alin. (2) și (3) ale art. 1 din Hotărârea Consiliului Local Sighișoara nr. 180/16.09.2020 și abrogarea prevederilor alin. (2) și (3) ale art. 1 din Hotărârea Consiliului Local Sighișoara nr. 214/17.12.2020 

Consiliul Local al Municipiului Sighişoara, întrunit în ședință ordinară,             

Luând act de proiectul de hotărâre, înregistrat cu nr. 11.106/14.04.2021 şi la Consiliul Local Sighișoara cu nr. 11.949/22.04.2021, de referatul de aprobare, înregistrat cu nr. 11.109/14.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite de art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara; 

Ținând cont de Hotărârile Consiliului Local Sighișoara nr. 197/26.11.2020, nr. 213/17.12.2020, nr. 180/16.09.2020 și nr. 214/17.12.2020 prin care a fost aprobată intabularea dreptului de proprietate publică a Municipiului Sighișoara asupra unor imobile – terenuri;

Văzând că, imobilele – terenuri care fac obiectul hotărârilor Consiliului Local Sighișoara mai sus amintite, sunt situate în municipiul Sighișoara, iar acestea sunt înscrise pe proprietar - Statul Român; 

Având în vedere faptul că, stăpânirea faptică asupra bunurilor de natură terenuri s-a realizat de către Municipiul Sighișoara, iar în virtutea acestei stăpâniri faptice a realizat acte de administrare cu privire la aceste bunuri;

Având în vedere faptul că Municipiul Sighișoara, ca unitate administrativ - teritorială, deține rangul de posesor al imobilelor – terenuri, proprietate a Statului Român, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor acestora;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere comunicările transmise de Oficiul de Cadastru și Publicitate Imobiliară Mureș – Biroul Sighișoara referitoare la imobilele – terenuri cuprinse în inventarul domeniului public al Municipiului Sighișoara;
Având în vedere Raportul de specialitate al Direcției Administrarea Patrimoniului, înregistrat cu nr. 11.108/14.04.2021, prin care se propune abrogarea art. 2 din Hotărârea Consiliului Local Sighișoara nr. 197/26.11.2020, modificarea Anexei nr. 2 la Hotărârea Consiliului Local Sighișoara nr. 213/17.12.2020, abrogarea prevederilor alin. (2) și (3) ale art. 1 din Hotărârea Consiliului Local Sighișoara nr. 180/16.09.2020 și abrogarea prevederilor alin. (2) și (3) ale art. 1 din Hotărârea Consiliului Local Sighișoara nr. 214/17.12.2020;

Având în vedere avizele favorabile ale tuturor comisiilor pe domenii de specialitate;
           În temeiul art. 129 alin. (2) lit. „c” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. 1. (1) Se abrogă art. 2 din Hotărârea Consiliului Local Sighișoara nr. 197/26.11.2020 privind intabularea dreptului de proprietate publică și privată a Municipiului Sighișoara asupra unor imobile – terenuri. 

(2) Ca o consecință a prevederilor art. 1 alin. (1) din prezenta, se abrogă Anexa nr. 2 la Hotărârea Consiliului Local Sighișoara nr. 197/26.11.2020 privind intabularea dreptului de proprietate publică și privată a Municipiului Sighișoara asupra unor imobile – terenuri, art. 3 din această hotărâre modificându-se în mod corespunzător, respectiv: ”Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor imobilelor – terenuri, în cărțile funciare, așa cum sunt acestea prevăzute în anexa nr. 1 la prezenta hotărâre.”

Art. 2. (1) Se aprobă modificarea Anexei nr. 2 la Hotărârea Consiliului Local Sighișoara nr. 213/17.12.2020 privind intabularea dreptului de proprietate publică și privată a Municipiului Sighișoara asupra unor imobile – terenuri, în sensul eliminării poziției nr. 1 cu privire la imobilul - teren intravilan, având categoria de folosință curți - construcții, în suprafață de 884 mp. situat în Sighișoara, str. Griviței, nr. 4, jud. Mureș, înscris în C.F. Sighișoara nr. 50187 (C.F. vechi 8033), sub nr. top. 3264/1/2/1.

(2) Ca o consecință a prevederilor alin. precedent, art. 2 din Hotărârea Consiliului Local Sighișoara nr. 213/17.12.2020 dispune numai cu privire la imobilul - teren intravilan, având categoria de folosință curți - construcții, în suprafață de 4.199,29 mp. situat în Sighișoara, str. Târnavei, nr. 29, jud. Mureș, înscris în C.F. Sighișoara nr. 9908, sub nr. top. 1970/1/1/2 și nr. cad. 196/2.

Art. 3. (1) Se abrogă prevederile alin. (2) și (3) ale art. 1 din Hotărârea Consiliului Local Sighișoara nr. 180/16.09.2020 privind intabularea dreptului de proprietate publică a Municipiului Sighișoara asupra unui imobil de natură teren și concesionarea directă a unui teren în vederea edificării unui balcon.

(2) Celelalte prevederi ale Hotărârii Consiliului Local Sighișoara nr. 180/16.09.2020 privind intabularea dreptului de proprietate publică a Municipiului Sighișoara asupra unui imobil de natură teren și concesionarea directă a unui teren în vederea edificării unui balcon își păstrează valabilitatea. 

Art. 4. (1) Se abrogă prevederile alin. (2) și (3) ale art. 1 din Hotărârea Consiliului Local Sighișoara nr. 214/17.12.2020 privind intabularea dreptului de proprietate publică a Municipiului Sighișoara asupra unui imobil de natură teren și concesionarea directă a unui teren în vederea edificării unui balcon.

(2) Celelalte prevederi ale Hotărârii Consiliului Local Sighișoara nr. 214/17.12.2020 privind intabularea dreptului de proprietate publică a Municipiului Sighișoara asupra unui imobil de natură teren și concesionarea directă a unui teren în vederea edificării unui balcon își păstrează valabilitatea.

Art. 5. Cu data adoptării prezentei hotărâri, orice alte dispoziții contrare, se abrogă.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Domeniu Public – Direcţia Administrarea Patrimoniului, Biroul Public Cadastru și Agricultură – Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.        

PREŞEDINTE DE ŞEDINŢĂ,

  

    Burghelea Bogdan - Ioan                                       Contrasemnează pentru legalitate
                                     SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  4 ex. Direcția Administrarea Patrimoniului;

  4 ex. Compartimentul Domeniu Public;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  4 ex. Biroul Public Cadastru și Agricultură.
21 ex.
B.A. 
